Studenții UB, invitați să completeze un chestionar cu privire la identificarea inegalităților de tratament care afectează tinerii europeni în sectoarele formării, locurilor de muncă, sănătății și locuirii

Universitatea din București, în calitate de parteneră în cadrul unui proiect european, invită studenții de la toate ciclurile de studii să completeze un chestionar cu privire la identificarea inegalităților de tratament care afectează tinerii europeni (cu vârste între 18 și 35 de ani) în sectoarele formării, locurilor de muncă, sănătății și locuirii.
Studiul, realizat de Centrul de cercetare Fundamentele modernității europene al Facultății de Limbi și Literaturi Străine a UB, își propune să identifice în cele patru sectoare menționate situațiile pe care le respondenții le pot experimenta și percepe ca fiind injuste.
Persoanele interesate pot completa chestionarul prin accesarea acestui link până la sâmbătă, 1 iulie 2023. 
Răspunsurile sunt anonime și vor fi folosite doar în scopul exclusiv al acestui proiect și nu se vor păstra date de identificare ale respondenților. Înainte de a accesa chestionarul, participanții sunt rugați să citească condițiile de confidențialitate și protecție a datelor, pentru un consimțământ în cunoștință de cauză.
Studenții UB care doresc mai multe informații despre studiu pot adresa întrebări despre acest proiect de cercetare, contactând liderii de proiect prin e-mail: dalila.chenaf-nicet@ubordeaux.fr sau fabien.sabatier@u-bordeaux.fr.

Studiul vizează studenții din patru universități partenere în cadrul proiectului european cu titlul Unintentional Discrimination Detected and Racism Reveal and Deactivate (UNDETERRED), care face parte dintr-un program finanțat de Comisia Europeană.: Barcelona, Bordeaux, București și Lausanne. În cadrul acestuia, UB a fost aleasă ca teren de anchetă. 
